cyanic-selkie/wikianc huggingface dataset:
ஜெய் நகர் பூங்கா
கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள ஜெய் நகர் பூங்காவின் புவியியல் ஆள்கூறுகள், 13.0694°N, 80.2071°W ஆகும்.
பெருநகர சென்னை மாநகராட்சி பராமரிப்பில் இயங்கி வரும் 525 பூங்காக்களில் ஜெய் நகர் பூங்காவும் ஒன்றாகும்.
வெளி இணைப்புகள்
பகுப்பு:சென்னை பூங்காக்கள்
வங்கி முறைகேள் திட்டம்
வங்கி முறைகேள் அலுவலர் (Banking Ombudsman) என்பவர் வங்கி வாடிக்கையாளருக்கு ஏற்படும் குறைகளைக் களைபவர். இந்திய அரசின் அறிவுறுத்தல்களின்படி, வங்கி முறைகேள் திட்டம் (Banking Ombudsman Scheme) 1 சனவரி 2006ஆம் நாள் முதல் நடைமுறைக்கு வந்துள்ளது. . இத்திட்டத்தை இந்திய ரிசர்வ் வங்கி நடைமுறைப்படுத்துகிறது. இத்திட்டத்தின்படி இந்தியாவில் அனைத்துப் பகுதிகளில் வங்கி முறைகேள் அலுவலர்கள் நியமிக்கப்பட்டுள்ளனர்.
வங்கி வாடிக்கையாளர், தனது வங்கி நடவடிக்கைகள் தொடர்பான குறைகளை, அனைத்து வழிகளிலும் முயன்றும், குறிப்பிட்ட வங்கியால் தீர்க்கப்படவில்லை எனில் வங்கி முறைகேள் அலுவலரிடம் முறையிட்டுத் தீர்வு காணலாம். . வங்கி வாடிக்கையாளர்களின் குறைகளைக் களைய, நாட்டின் பல்வேறு பகுதிகளில் வங்கி முறைகேள் அலுவலர்கள் நியமிக்கப்பட்டுள்ளனர். ..
வங்கி முறைகேள் அலுவலர், ஒரளவு நீதிமன்ற அதிகாரத்துடன் செயல்படுபவர். வங்கி முறைகேள் அலுவலரின் முடிவு, தனக்குச் சாதகமாக இல்லாத போது, வங்கி வாடிக்கையாளரோ அல்லது வங்கியோ நீதிமன்றத்தை அணுகலாம்.
இணையவழி வங்கி நடவடிக்கைகளில், வங்கிகளின் குறைபாடுகள் குறித்தும் வங்கி முறைகேள் அலுவலரிடம் புகார் மனு அளிக்கலாம்.
மேற்கோள்கள்
பகுப்பு:இந்திய அரசுத் திட்டங்கள் பகுப்பு:இந்தியாவில் வங்கியியல்
வைபாடிகம்
வைபாடிகம் அல்லது வைபாசிகம் பௌத்தப் பிரிவிலிருந்து பிரிந்த இரண்டு பிரிவுகளில் ஒன்று. மற்றொன்று சௌத்திராந்திகம் ஆகும். பௌத்த சமய திரிபிடகத்தின் ஒன்றான அபிதம்ம பிடகத்தை அடிப்படையாகக் கொண்டது வைபாடிகம். இப்பிடகத்தின் உரையினை மேற்கோளாகக் கொண்டமையால் இப்பிரிவுக்கு வைபாடிகம் எனப் பெயராயிற்று. இப்பிரிவை பின்பற்றும் பௌத்தர்கள் தற்போது எவருமில்லை.
உசாத்துணை
இந்தியத் தத்தவக் களஞ்சியம், தொகுதி - 1 (பக்கம் - 274) மெய்யப்பன் பதிப்பகம், சிதம்பரம் 608001
பகுப்பு: பௌத்த பிரிவுகள்
சுமந்த் (நடிகர்)
சுமந்த் (సుమంత్) என்பவர் ஆந்திரத் திரைப்படத்துறையில் ஒரு நடிகரும் தயாரிப்பாளரும் ஆவார். இவர் அக்கினேனி குடும்பத்தினை சார்ந்தவர். இவர் அக்கினேனி நாகார்ஜுனாவின் சகோதரர் ஆவார், அத்துடன் அக்கினேனி நாகேசுவர ராவ் அவர்களின் பேரனும் ஆவார். இவர் அன்னப்பூர்ணா ஸ்டுயோசின் ஒரு பங்காளர் ஆவார்.
வெளி இணைப்புகள்
பகுப்பு:வாழும் நபர்கள் பகுப்பு:தெலுங்கு நபர்கள் பகுப்பு:இந்திய நடிகர்கள் பகுப்பு:1975 பிறப்புகள் பகுப்பு:தெலுங்கு மக்கள்
சுரிந்தர் சிங் சோதி
சுரிந்தர் சிங் சோதி (Surinder Singh Sodhi) இந்தியாவைச் சேர்ந்த வளைகோல் பந்தாட்ட வீரராவார். 16 ஆண்டு இடைவெளிக்குப் பிறகு 1980 ஆம் ஆண்டு ஒலிம்பிக் போட்டிகளில் வளைகோல் பந்தாட்டப் போட்டியில் இந்தியாவிற்கு தங்கப் பதக்கம் கிடைப்பதில் முக்கிய பங்கு வகித்த காரணத்தால் இவர் பிரபலமானார். இவர் மத்திய முன்கள ஆட்டக்காரராக இந்திய அணியில் விளையாடினார்.
எசுப்பானியாவுக்கு எதிரான இறுதிப் போட்டியில், சுரிந்தர் சிங் சோதி இந்தியாவுக்கு ஒரு அற்புதமான தொடக்கத்தைக் கொடுத்தார். ஏனெனில் இத்தொடக்கம் இரண்டாவது பாதியின் ஆரம்பத்தில் இந்தியா மூன்று கோல்கள் முன்னிலை பெற உதவியது. சுரிந்தர் சிங் சோதி அதில் 2 கோல்கள் அடித்தார். ஆனால் எசுப்பானியா இந்திய அணியின் பாதுகாப்பைத் தாக்கி இறுதி 6 நிமிடங்களே உள்ள நிலையில் 2  கோல்கள் அடித்து விளையாட்டுக்குத் திரும்பியது. முகமது சாகித் இந்தியாவுக்காக மேலும் ஒரு கோல் அடித்தார். இருப்பினும், 4 நிமிடங்கள் மட்டுமே மீதமுள்ள நிலையில் எசுப்பானிய அணியின் தலைவர் யுவான் அமத் எசுப்பானியாவிற்காக மேலும் ஒரு கோல் அடித்தார். பரபரப்பான கட்டத்தை அடைந்த கடைசி சில நிமிடங்களில் இந்தியா இறுதியாக 4-3 என்ற கோல்கள் கணக்கில் வென்றது. இதனால் நீண்ட காலத்திற்குப் பிறகு ஒலிம்பிக் போட்டியில் இந்தியா தங்கத்தை மீண்டும் பெற்றது. முந்தைய ஆட்டத்தில் சுரிந்தர் சிங் சோதி தான்சானியாவுக்கு எதிராக 5 கோல்களையும் கியூபாவுக்கு எதிராக 4 கோல்களையும் அடித்தார்.
1980 மாசுகோ ஒலிம்பிக்கில் சோதி அடித்த 15 கோல்கள், வளை கோலாட்ட விளையாட்டுகளில் தனி நபர் அடித்த இரண்டாவது அதிக கோல்கள் மற்றும் ஒலிம்பிக் வளைகோல் பந்தாட்டப் போட்டியில் இந்தியர் அடித்த  அதிக கோல்கள் ஆகும். 1956 மெல்போர்ன் ஒலிம்பிக்கில் உத்தம்சிங் அடித்திருந்த 15 கோல்கள் என்ற முந்தைய சாதனையை இப்போட்டியில் சோதியும் சமன் செய்தார்.
த போரம் (பல்கடை அங்காடி)
த போரம் (பல்கடை அங்காடி) பெங்களூருவில் உள்ள ஓசூர் சாலையில் அமைந்துள்ள ஒரு பிரபலமான பல்கடை அங்காடி. ஒரு பல மாடி புத்தகக் கடை, 11 சினிமா அரங்குகள் மற்றும் பிற பொழுதுபோக்கு வசதிகளும் உள்ள இந்த அங்காடி, பெங்களூருவின் முதல் முழு அங்காடி ஆகும்.
இளைஞர்களுக்கு மத்தியில் மிகவும் பிரசித்தி பெற்ற இவ்வங்காடி, பெங்களூருவிற்கு வருகை தரும் அனைவரையும் ஈர்க்கின்றது. இந்த ஐந்து மாடிக் கட்டிடத்தில், 780,000 சதுர அடி பரப்பளவில் அங்காடிகள் அடங்கி உள்ளன. செருப்பு முதல் உடற்பயிற்சி சாதனங்கள் வரை அனைத்தும் இங்கு கிடைக்கின்றன. இந்த பல்கடை அங்காடியின் முக்கியாமான ஈர்ப்பு, இங்கு அமைந்துள்ள 11 அரங்குகள் கொண்ட பி.வி.ஆர். சினிமாஸ் ஆகும். இங்குள்ள உணவு அரங்கை "தி ட்ரான்ஸிட் லௌஞ்"என்று அழைக்கின்றனர். இது விமான நிலையத்தில் உள்ள ட்ரான்ஸிட் லௌஞ் போன்று வடிவமைக்கப்பட்டுள்ளது.
அமைவிடம்
இந்த பல்கடை அங்காடி அமைந்துள்ள இடம், ஹ்யூலட் பேக்கார்ட் (HP) ராபர்ட் பாஷ் GmbH போன்ற பெரிய கம்பெனிகளின் நடுவே அமைந்துள்ளது. இங்கு வரும் பெரும்பாலான வாடிக்கையாளர்கள், கிறிஸ்து பல்கலைகழகம்த்தின் மாணவர்களாகும். கிறிஸ்து பல்கலைகழகம் இங்கிருந்து 400 மீட்டர் தொலைவில் அமைந்துள்ளது.
ஃபோரம் நிர்வாகம், வைட்ஃபீல்டில், "தி ஃபோரம் வேல்யூ மால்" என்ற பெயரில் புதிதாக ஒரு பல்கடை அங்காடி உருவாக்கியுள்ளனர்.
வேறு அமைவிடங்கள்
தற்போது சென்னையிலுள்ள வடபழனியில் "ஃபோரம் விஜயா மால்" என்ற பெயரில் ஒரு பல்கடை அங்காடி திறக்கப்பட்டுள்ளது. மேலும் கொச்சி, கோவை, ஹைதராபாத் மற்றும் மங்கலூர் போன்ற இடங்களிலும் புதிதாக திறக்கப்பட உள்ளன. ஹைதராபாதில் திறக்கப்பட உள்ள ஃபோரம் அங்காடியின் பெயர் "தி ஃபோரம் க்ரிஸ்டல் மால்" என்று அறிவிக்கப்பட்டுள்ளது.
வாகன நிறுத்தம்
இங்கு இரண்டு வாகன நிறுத்த இடங்கள் உள்ளன. ஒன்று- கட்டிடத்தினுள் உள்ள அடுக்கு மாடி வாகன நிறுத்த இடம். இதற்கு உள்ளே செல்ல, டைரி சர்க்கிள்-கோரமங்களா சாலை மற்றும் அடுகொடி-கோரமங்களா சாலை என இரண்டு வழிகள் உள்ளன. அது தவிர, எப்போதும் நிரம்பி உள்ள இன்னொரு வாகன நிறுத்த இடம் அடுகொடி-கோரமங்களா சாலை மூலமாக உள்ளே செல்லும் வழியுடன் அமைந்துள்ளது.
நெருப்பு
ஜனவரி 26, 2009 அன்று ஒரு சின்ன மின்சாரச் சிக்கலினால் ஒரு தீ விபத்து ஏற்பட்டது. ஆனால் பெரிய பாதிப்புகள் ஏதுமின்றி தீ அணைக்கப்பட்டது. ஆனால் இந்த அங்காடியில் போதுமான பாதுகாப்பு இல்லை என்று பொதுமக்கள் புகார் சூட்டி வருகின்றனர்.
பகுப்பு:இந்தியாவில் உள்ள பேரங்காடிகள்
குடிமைப்பட்ட கால இந்தியா
குடிமைப்பட்ட கால இந்தியா அல்லது காலனிய இந்தியா (Colonial India) என்று வணிகம் மற்றும் ஆளுமை மூலமாக ஐரோப்பிய குடியேற்றவாத ஆதிக்கத்தில் இருந்த இந்திய துணைக்கண்டத்தின் பகுதிகள் குறிப்பிடப்படுகின்றன. இந்தியாவில் காலடி வைத்த முதல் ஐரோப்பிய அதிகாரமாக 327–326 ஆண்டுகளில் படையெடுத்த  அலெக்சாந்தரின் இராணுவத்தைக் கூறலாம். வடமேற்கில் அலெக்சாந்தர் நிறுவிய சிற்றரரசுகள் அவர் வெளியேறிய சிறிது காலத்திலேயே நசித்தன. தென்னிந்திய சேர, சோழ, பாண்டிய இராச்சியங்களுடன் ரோமானியர்கள் கடல்வழியே வணிகத் தொடர்பு  கொண்டிருந்தபோதும் தங்கள் குடியேற்றங்களை இங்கு அமைக்கும் அல்லது நிலப்பகுதியை கைப்பற்றும் வேட்கையின்றி இருந்தனர். இந்தியாவிற்கும் ஐரோப்பாவிற்கும் இருந்த நறுமணப்பொருள் வணிகம் உலக பொருளாதாரத்தின் அச்சாக அமைந்திருந்தது; இந்த வணிகமே ஐரோப்பியர்களின் கடல்வழித் தேடல்களுக்கு உந்துசக்தியாக இருந்தது.
பதினைந்தாம் நூற்றாண்டின் இறுதியில் போர்த்துக்கல்லைச் சேர்ந்த வாஸ்கோ ட காமா முதல் ஐரோப்பியராக ஆப்பிரிக்காவைச் சுற்றிக்கொண்டு இந்தியாவின் மேற்கு கடற்கரையில் கோழிக்கோட்டை அடைந்தார்.அவர் அந்த நகரத்தில் வணிகம் புரிய சாமூத்திரி ராசாவிடம் உரிமை பெற்றார். வணிகப் போட்டியால் மற்ற ஐரோப்பிய நாடுகளும் ஒன்றன்பின் ஒன்றாக இந்தியாவில் வெவ்வேறு இடங்களில் வந்திறங்கி தமது வணிக நிறுவனங்களை நிறுவின. டச்சு,இங்கிலாந்து, பிரான்சு, டேனிசு நாட்டினர் பதினேழாம் நூற்றாண்டின் துவக்கத்தில் தங்கள் வணிக மையங்களை நிறுவியிருந்தன.பதினெட்டாம் நூற்றாண்டில் முகலாயப் பேரரசு பிரிவுகளால் உடைந்ததாலும் மராத்தா பேரரசு மூன்றாம் பானிபட் போருக்குப் பின்னர் வலு இழந்தமையாலும் இந்தியாவில் ஓர்  நிலைகுலைந்த சூழல் ஏற்பட்டிருந்தது. இந்தக் காலகட்டத்தில் வலுவற்ற இந்திய குறுமன்னர்களும் அவர்களுக்கிடையே நிலவிய பிணக்குகளும் ஐரோப்பியர்களுக்கு "நட்பு பாராட்டி" சலுகைகளைப் பெறவும் நில உரிமைகள் கைப்பற்றவும்  எளிதாக அமைந்தது.
பதினெட்டாம் நூற்றாண்டின் இறுதிகளில் பிரித்தானியர்களும் பிரான்சியர்களும் தங்கள் ஆதிக்கத்தை நிலைநிறுத்த தங்கள் "நட்பான" மன்னர்கள் மூலமும் நேரடியாகவும் சண்டைகளில் ஈடுபட்டனர்.1799இல் திப்பு சுல்தானின் தோல்வி பிரெஞ்சு ஆதிக்கத்திற்கு தடையாக அமைந்தது. இதனைத் தொடர்ந்து பத்தொன்பதாம் நூற்றாண்டில் பிரித்தானியர்கள் தங்கள் ஆதிக்கத்தை தீபகற்பத்தின் பெரும்பாலான பகுதிகளுக்கு விரிவுபடுத்தினார்கள். பத்தொன்பதாம் நூற்றாண்டின் நடுவிலேயே பிரித்தானியர்கள் முழுமையான இந்தியாவிலும் நேரடியாகவோ மறைமுகமாகவோ ஆதிக்கம் செலுத்தி வந்தனர்.பிரித்தானிய இந்தியா பிரித்தானிய இராச்சியத்தின் மிகக்கூடுதலான மக்கள்தொகை மற்றும் மதிப்பு மிக்க மாநிலப்பகுதிகளைக் கொண்டிருந்த காரணத்தால் பிரித்தானிய மணிமகுடத்தில் ஓர் வைரம் என்று அழைக்கப்பட்டது.
வெளி இணைப்புகள்
பகுப்பு:குடிமைப்பட்ட இந்தியா
பஞ்சாபி விக்கிப்பீடியா
பஞ்சாபி விக்கிப்பீடியா (Punjabi Wikipedia, (ஷாமுகி) ; ਪੰਜਾਬੀ ਵਿਕੀਪੀਡੀਆ (குர்முகி)) கட்டற்றக் கலைகளஞ்சியமான விக்கிப்பீடியாவின் பஞ்சாபி மொழி பதிப்பாகும். ஷாமுகி எழுத்துருவில் மேற்கு பஞ்சாபி விக்கிப்பீடியா எனவும் குர்முகி எழுத்துருவில் கிழக்கு பஞ்சாபி விக்கிப்பீடியா எனவும் இரண்டு பஞ்சாபி விக்கிப்பீடியாக்கள் உள்ளன.
மேற்கத்திய பதிப்பு அக்டோபர் 24, 2008இல் விக்கிமீடியா நிறுவனத்தால் தொடங்கப்பட்டு அதன் வலைத்தளம் ஆகத்து 13, 2009இல் செயற்பாட்டிற்கு வந்தது. ஆகத்து 27, 2015 வரையில் 18,219 கட்டுரைகள் எழுதப்பட்டுள்ளன.
மேற்சான்றுகள்
பகுப்பு:மொழிவாரி விக்கிப்பீடியாக்கள் பகுப்பு:பஞ்சாபி மொழி
ஹில்சா, நேபாளம்
திபெத்தில் உற்பத்தியாகும் கர்ணாலி ஆறு, இக்கிராமத்தின் வழியாக பாய்ந்து செல்கிறது.
ஹும்லா மாவட்டத் தலைமையிட நகரமான சிமிகோட்டிலிருந்து 51 கிமீ தொலைவில் ஹில்சா கிராமம் உள்ளது. ஹில்சா கிராமத்தில் நேபாளம் மற்றும் சீனாவின் எல்லைப்பாதுகாப்புச் சாவடிகள் மற்றும் சுங்கச் சாவடிகள் உள்ளது. நேபாளத்திலிருருந்து கயிலை மலை யாத்திரை செல்பவர்கள் ஹில்சா கிராமத்தின் வழியாக திபெத் செல்ல வேண்டும்.
மேற்கோள்கள்
* பகுப்பு:நேபாளம்
ஹேர்பர்ட் ஃபாக்ஸ்
ஹேர்பர்ட் பாக்ஸ் (Herbert Fox , பிறப்பு: ஆகத்து 1, 1858, இறப்பு: சனவரி 20 1926),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1882-1891 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹேர்பர்ட் பாக்ஸ் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1858 பிறப்புகள் பகுப்பு:1926 இறப்புகள் பகுப்பு:ஆக்சுபோர்ட்சையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள்
இராபர்ட் செவெல் (வரலாற்றாசிரியர்)
இராபர்ட் செவெல் (1845–1925)  இந்தியாவில் காலனித்துவ ஆட்சியின் போது சென்னை மாகாணச் சேவையில் பணியாற்றினார். இவர் சென்னை மாகாணத்தின் பதிவறையில் பதிவறை எழுத்தராக பணியாற்றினார். மேலும் இப்பகுதியில் உள்ள பழங்கால கல்வெட்டுகளையும், எச்சங்களையும் ஆவணப்படுத்தும் பொறுப்பை இவர் வகித்தார். அந்த காலகட்டத்தில் இவரது வகை மற்ற பிரித்தானிய நிர்வாகிகளைப் போலவே, இவரது நோக்கம் அறிவார்ந்ததாக இல்லை. மாறாக நிர்வாகக் கட்டுப்பாட்டை மேம்படுத்துவதாக இருந்தது. ஆங்கிலேயர் ஆட்சியை இழிவுபடுத்துவதற்குப் பதிலாக ஒரு நல்லொழுக்கமாகவும் தேவையாகவும் வைத்த வரலாற்றைக் கட்டமைக்கிறது. உள்ளூர் பிரமுகர்களிடையே வரலாற்றுப் பிரிவுவாதத்தை சித்தரிப்பதும், அந்நிய சர்வாதிகாரிகள் ஆதிக்கம் செலுத்துவதும், பிரித்தானியர்களால் மட்டுமே நாட்டை அதன் கடந்த காலத்திலிருந்து மீட்க முடியும் என்ற கருத்தை மேம்படுத்தும் என்று கருதப்பட்டது.
செவெலின் சிறப்பு விஜயநகரப் பேரரசைப் பற்றியதாகும். அதைப் பற்றி இவர் எழுதிய A Forgoten Empire Vijayanagar: A Contribution to the History of India (1900). என்ற இந்த புத்தகத்தை பர்டன் இசுடெய்ன் 'செவெலின் புத்தகம்' என்று விவரித்தார். செவெல், அமராவதி சிற்றூரிலுள்ள பௌத்த தாது கோபுரம் உட்பட தொல்பொருள் பணிகளை மேற்கொண்டார். இது இவரது வருகைக்கு முன்பே பெரும்பாலும் அழிந்துவிட்டிருந்தது. இந்தத் தளம் முன்பு காலின் மெக்கன்சி, வால்டர் எலியட் ஆகியோரால் ஆய்வு செய்யப்பட்டது. 1877இல் அந்த தளத்தில் இவர் பதிவு செய்திருப்பது ஏற்கனவே மோசமான சூழ்நிலையை மோசமாக்கியதற்காக விமர்சிக்கப்பட்டது. மேலும் சிக்கல்களைச் சேர்த்தது. இது கண்டுபிடிக்கப்பட்டதை தொடர்புபடுத்துவது சாத்தியமற்றதானது.
செவெல் அங்கு பேசப்படும் கன்னடம், மலையாளம், சமஸ்கிருதம், தமிழ், தெலுங்கு மொழிகளைப் பேசுபவர்களால் வழிநடத்தப்பட்டார். இந்த உதவியாளர்களில் சிலர் சா. கிருஷ்ணசுவாமி ஐயங்கார் போன்ற தங்கள் சொந்த ஆராய்ச்சியை வெளியிட்டனர்.
வெளி இணைப்புகள்
பகுப்பு:பிரித்தானிய இந்தியவியலாளர்கள் பகுப்பு:1925 இறப்புகள் பகுப்பு:1845 பிறப்புகள்
தமிழ்நாடு சட்டமன்ற இடைத்தேர்தல்கள், 2001-06
தமிழ்நாட்டின் பன்னிரெண்டாவது சட்டமன்றத்தின் பதவிக் காலத்தின் (2001-06) போது எட்டு சட்டமன்றத் தொகுதிகளுக்கு இடைத்தேர்தல்கள் நடைபெற்றன. நான்கு தேர்தல்கள் 2002ம் ஆண்டும் இரண்டு தேர்தல்கள் 2005ம் ஆண்டும் தலா ஒரு தேர்தல் 2003, 2004ம் ஆண்டுகளிலும் நடைபெற்றன. இவற்றுள் ஏழு தொகுதிகளில் ஆளும் அண்ணா திராவிட முன்னேற்றக் கழகமும் ஒன்றில் திராவிட முன்னேற்றக் கழகமும் வெற்றி பெற்றன.
குறிச்சிகுளம் ஊராட்சி
குறிச்சிகுளம் ஊராட்சி (Kurichikulam Gram Panchayat), தமிழ்நாட்டின் திருநெல்வேலி மாவட்டத்தில் உள்ள மானூர் ஊராட்சி ஒன்றியத்தில் அமைந்துள்ளது. இந்த ஊராட்சி, திருநெல்வேலி சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 947 ஆகும். இவர்களில் பெண்கள் 525 பேரும் ஆண்கள் 422 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரெகே
thumb|231px|புகழ்பெற்ற ரெகே இசைக் கலைஞர் [[பாப் மார்லி]]
ரெகே யமேக்காவிலிருந்து 1960களில் வெளிவந்த இசை வகை ஆகும். ஸ்கா, ராக்ஸ்டெடி, ஆர்&பி, ராப் இசை போன்ற இசை வகைகளை ரெகே தாக்கம் செய்துள்ளது. பல ரெகே இசைக் கலைஞர்கள் ராஸ்தஃபாரை இயக்கத்தில் நம்பிக்கை செய்கிறார்கள். இவ் இயக்கம் ரெகே இசையால் உலகில் புகழுக்கு வந்தது. உலகில் மிக புகழ்பெற்ற ரெகே இசைக் கலைஞர் பாப் மார்லி ஆவார்.
பகுப்பு:யமேக்கா பகுப்பு:இசை வகைகள்
கொள்ளார் ஊராட்சி
கொள்ளார் ஊராட்சி (Kollar Gram Panchayat), தமிழ்நாட்டின் விழுப்புரம் மாவட்டத்தில் உள்ள மயிலம் வட்டாரத்தில் அமைந்துள்ளது. இந்த ஊராட்சி, மைலம் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2763 ஆகும். இவர்களில் பெண்கள் 1393 பேரும் ஆண்கள் 1370 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தேவதாஸ் காந்தி
தேவதாஸ் காந்தி (22 மே 1900 – 3 ஆகத்து 1957) என்பவர் மோகன்தாஸ் கரம்சந்த் காந்தியின் நான்காவது மகனாவார். இவர் பிறந்தது தென்னாப்பிரிக்காவில் இவர் தன் பெற்றோருடன் இந்தியா திரும்பும்போது இளைஞனாக வளர்ந்திருந்தார். இவர் தன் தந்தையின் இயக்கத்தில் கலந்துகொண்டார். தன் வாழ்நாளில் பல காலம் சிறையில் கழித்தார். இவர் ஒரு பத்திரிக்கையாளராகவும் இருந்தார். இந்துஸ்தான் டைம்ஸ் இதழின் ஆசிரியராக இருந்தார்.
காந்தியுடன் சேர்ந்து விடுதலைப் போராட்டத்தில் ஈடுபட்ட இராஜாஜியின் மகளான இலட்சுமி என்பவருடன் தேவதாஸ் காதல்வயப்பட்டார். அப்பொழுது இலட்சுமியின் வயது பதினைந்து ஆகும். ஆனால் தேவதாசின் வயதோ இருபத்து எட்டு ஆகும். இருவரின் பெற்றோரும் காதலர்களை ஐந்தாண்டுகள் இருவரும் ஒருவரை ஒருவர் பார்க்காமல் திருமணத்திற்கு காத்திருக்குமாறு நிபந்தனை விதித்தனர். ஐந்தாண்டுகள் கழிந்தபின் 1933இல் இருவரின் பெற்றோரின் ஒப்புதலுடன் இவர்களின் திருமணம் நடந்தது. இவ்விருவருக்கும் இராசமோகன் காந்தி, கோபாலகிருஷ்ண காந்தி, இராமச்சந்திர காந்தி, தாரா காந்தி பட்டாசார்ஜீ ஆகிய நான்கு குழந்தைகள் ஆவர்.
ஐ. மாத்தூர் ஊராட்சி
'''ஐ. மாத்தூர் ஊராட்சி' (Mathur Gram Panchayat''), தமிழ்நாட்டின் சிவகங்கை மாவட்டத்தில் உள்ள சக்கோட்டை வட்டாரத்தில் அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 721 ஆகும். இவர்களில் பெண்கள் 394 பேரும் ஆண்கள் 327 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காளி (மீன்)
காளி என்பது பாம்பு பல் மீன் பேரினம் ஆகும். இது ஆழ்கடலில் காணப்படும் மீனாகும். இந்த மீன் சயாசுமோடோண்டே குடும்ப த்தினைச் சார்ந்ததாகும்.
சொற்பிறப்பியல்
காலம், மாற்றம் மற்றும் அழிவிற்கான இந்து கடவுளான காளியின் பெயரால் இந்த பேரினம் அழைக்கப்படுகிறது.
சிற்றினங்கள்
இந்த பேரினத்தில் தற்போது ஏழு அங்கீகரிக்கப்பட்ட சிற்றினங்கள் உள்ளன:
மேற்கோள்கள்
பகுப்பு:மீன் பேரினங்கள்
தெய்வ நீதி
இளங்கோவன் திரைக்கதை வசனத்தை எழுதியிருந்தார். பாபநாசம் சிவன் பாடல்களை எழுதியிருந்தார். எம். எஸ். ஞானமணி இசையமைத்திருந்தார். ராமசாமி, செல்லப்பா, கண்ணாம்பா ஆகியோர் பாடல்களைப் பாடியிருந்தனர். துரைராஜ், நாகலட்சுமி ஆகியோர் நகைச்சுவை வேடங்களில் நடித்திருந்தனர்.
மேற்கோள்கள்
பகுப்பு:1947 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:டி. எஸ். துரைராஜ் நடித்த திரைப்படங்கள் பகுப்பு:பி. கண்ணாம்பா நடித்த திரைப்படங்கள் பகுப்பு:கே. ஆர். ராமசாமி நடித்த திரைப்படங்கள்
ஜோ பார்ட்ரிஜ்
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1932 பிறப்புகள் பகுப்பு:1988 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பெரியதிருக்கோணம் ஆதிமத்தியாஜீனேஸ்வரர் சுவாமி கோயில்
பெரியதிருக்கோணம் ஆதிமத்தியாஜீனேஸ்வரர் சுவாமி கோயில் தமிழ்நாட்டில் அரியலூர் மாவட்டம், பெரியதிருக்கோணம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஆதிமத்தியாணேஜீஸ்வரர், பிரகதம்பாள் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மித்திரா
மித்திரா (Mitra), இந்து சமயத்தின் 12 ஆதித்தர்களில் ஒருவர். இவர் காசியபர்-அதிதி தம்பதியருக்கு பிறந்த ஆதித்தர்களில் ஒருவர். இவர் நட்பு, உறுதி மொழிகள், காலைச் சூரியனுக்கு அதிபதி ஆவார். ரிக் வேதத்தில் மித்திர தேவனை அழைக்கும் போது வருண தேவனுடன் இணைத்து, மித்திர-வருணன் என்றே அழைக்கப்படுகிறார். வருணனை தனியாக அழைக்கும் போது வருணன் என்றே அழைக்கப்படுகிறார்.
பிந்தைய வேத காலத்தில் மித்திர தேவனின் இருப்பு மறைக்கப்பட்டுள்ளது.
மேற்கோள்கள்
பகுப்பு:இந்துக் கடவுள்கள்
பகுப்பு:பன்னிரு ஆதித்தர்கள்
சை. பீர் முகம்மது
'''சை. பீர் முகம்மது (பிறப்பு சனவரி 11, 1942) மலேசியாவின் மூத்த தமிழ் இசுலாமிய எழுத்தாளர்களுள் ஒருவர்; ஞானாசிரியனன்''' எனும் புனைப்பெயராலும் அறியப்பட்டவர். சிறந்த திறனாய்வாளர், இலக்கியப் பேச்சாளர், தமிழ் இளைஞர் மணி மன்றம் முதலிய சமுதாய இயக்கங்களில் தீவிரமாகத் தொண்டாற்றியவர் என்ற அடிப்படையிலும் அறியப்பட்டவர்.
எழுத்துத் துறை ஈடுபாடு
இவர் 1959 முதல் சுமார் ஐந்து தசாப்த்தங்களுக்கும் மேலாக எழுத்துத் துறையில் ஈடுபாடு காட்டி வருகிறார். சிறுகதைகள், நாவல்கள், கட்டுரைகள், புதுக் கவிதைகள், திறனாய்வுகள், இலக்கிய ஆய்வுக் கட்டுரைகள் என தமிழ் படைப்பிலக்கியத் துறையிலும் இலக்கிய ஆய்வுத்துறையிலும் தனது பங்களிப்பினைத் தொடர்ச்சியாக வழங்கிவருகிறார். இவரது முதல் சிறுகதை 1961இல் சிங்கப்பூரின் மாணவன் இதழில் வெளிவந்தது. மலேசிய தேசிய பத்திரிகைளிலும் இதழ்களிலும் இவரின் இத்தகைய ஆக்கங்கள் பிரசுரமாகியுள்ளன. அத்துடன் தமிழ் நாட்டில் "புதிய பார்வை", "கணையாழி", "கலைமகள்", "ஓம் சக்தி" போன்ற இதழ்களிலும் இவரது கதைகள் பிரசுரமாகியுள்ளன.
நூல்கள்
இவரால் எழுதப்பட்ட நூல்களில் சில வருமாறு
வேரும் வாழ்வும்
வேரும் வாழ்வும் என்பது மலேசிய எழுத்தாளர்களின் பல்வேறு சிறுகதைகளின் தொகுப்பு நூலாகும். இதன் மூன்று பாகங்கள் வெளிவந்துள்ளன. இந்த தொகுதிகள் மூலம் மலேசியா சிறுகதை இலக்கியப் பரப்பினை அறிந்து கொள்ளக்கூடியதாக உள்ளது.
இலக்கியப் பணி
மலேசியத் தமிழ் இலக்கியத்தின் வளர்ச்சிக்கு பல வழிகளிலும் ஆதரவு வழங்கி வரும் இவர் பல மலேசிய எழுத்தாளர்களின் படைப்புகளை நூலுருவாக்க  உதவியுள்ளார். அத்துடன் மலேசியத் தமிழ் எழுத்தாளர் சங்கத்தின் துணைத் தலைவராகவும் உள்ளார்.
இதழாசிரியர்
மலேசியாவிலிருந்து வெளிவந்த "உதய சக்தி" என்னும் இதழின் ஆசிரியராகவும் பணியாற்றியுள்ளார்.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1942 பிறப்புகள்
எழும்பூர் நீதிமன்ற வளாகம்
எழும்பூர் நீதிமன்ற வளாகம் (Egmore court complex) இந்தியாவின் தமிழ்நாடு மாநிலத்திலுள்ள சென்னை நகரின் எழும்பூர் பகுதியில் நகராட்சி நீதித் துறை நடுவர் நீதிமன்றங்களுக்காக 1916 ஆம் ஆண்டில் ஆங்கிலேயர்களால் கட்டப்பட்டது.
நீதிமன்ற வளாகத்தில் தலைமை பெருநகர நீதித்துறை நடுவர் நீதிமன்றம் 1, கூடுதல் பெருநகர நீதித்துறை நடுவர் நீதிமன்றம் 1, பொருளாதார குற்றப்பிரிவு நீதிமன்றம் 2, துணை நீதிபதி நிலை நீதிமன்றங்கள் 2, குற்றவியல் நீதித்துறை நடுவர் நீதிமன்றம் 6, சென்னை மாநகராட்சி நீதிமன்றங்கள் (அல்லிக்குளம்) 2 மற்றும் நடமாடும் நீதிமன்றங்கள் 2 ஆகியவை இடம்பெற்றுள்ளன. 2015 ஆம் ஆண்டில், பொதுப்பணித் துறை நீதிமன்ற வளாகத்தின் மறுசீரமைப்புப் பணிகளை மேற்கொண்டது. ஆனால் செயல்முறை 2017 இல் மட்டுமே தொடங்கப்பட்டது, அதே ஆண்டில் முடிக்கவும் எதிர்பார்க்கப்பட்டது. புனரமைப்புக்கான தொழில்நுட்ப உதவி பாரம்பரிய கட்டமைப்புகளுக்கான பாதுகாப்பு மூலம் வழங்கப்பட்டது.
எதிர்பார்த்ததை விட அதிக சேதம் ஏற்பட்டதாகப் பொதுப்பணித் துறையினர் புகாரளித்ததால், காலக்கெடு 2018 வரை நீட்டிக்கப்பட்டது. நாடாளுமன்ற தேர்தலுக்கான மாதிரி நடத்தை விதிகள் காரணமாக, புதுப்பிக்கப்பட்ட பிறகு உடனடியாக நீதிமன்ற வளாகம் தொடங்கப்படவில்லை.
நீதிமன்ற வளாகம் இறுதியாக டிசம்பர் 2018 ஆம் ஆண்டு திசம்பர் மாதத்தில் திறக்கப்பட்டது. புதுப்பிக்கப்பட்ட காலத்தில், நீதிமன்றங்கள் அல்லி குளம் வளாகத்தில் செயல்பட்டன.
மேற்கோள்கள்
பகுப்பு:சென்னைக் கட்டிடங்கள்
இயூசூப் அலி கேச்சேரி
இயூசூப் அலி கேச்சேரி (ஆங்கிலம்: Yusufali Kechery) (16 மே 1934 - 21 மார்ச் 2015) இந்தியாவின் கேரளாவைச் சேர்ந்த கவிஞரும், திரைப்பட பாடலாசிரியரும், திரைப்பட தயாரிப்பாளரும், இயக்குனருமாவார். மலையாளக் கவிதைகளின் நவீன சகாப்தத்தின் முன்னணி கவிஞர்களில் ஒருவரான இவர் ஓடக்குழல் விருது, கேரள சாகித்ய அகாடமி விருது, வள்ளத்தோள் விருது உள்ளிட்ட ஏராளமான விருதுகளை வென்றுள்ளார்.
அவர் 1934 இல் கொச்சின் இராச்சியத்தின் திருச்சூர் மாவட்டத்தில் கேச்சேரி என்ற ஊரில் பிறந்தார் (இப்போது இந்தியாவின் கேரளாவில் உள்ளது). சட்டத்தில் இளங்கலை பட்டம் முடித்த பின்னர், வழக்கறிஞராகவும், பகுதி நேர எழுத்தாளராகவும் தனது வாழ்க்கையைத் தொடங்கினார். பேராசிரியர் கே. பி. நாராயண பிசாரோடி, மிகவும் மதிப்பிற்குரிய அறிஞர், யூசுப் அலியின் சமசுகிருத ஆசிரியராக இருந்தார். இவருக்கு நான்கு ஆண்டுகள் இலவசமாக சமசுகிருதத்தைக் கற்பித்தார். கேச்சேரி நவீன யுகத்தின் முக்கிய கவிஞர்களில் ஒருவராக கருதப்படுகிறார். அவரது முக்கிய கவிதைப் படைப்புகளில் சைனபா, ஆயிரம் நாவுள்ள மௌனம், அஞ்சு கன்யகாக்கள், நாதபிரம்மம், அமிர்து, கேச்சேரி புழா, அனுராககானம் போலே, ஆலில, கதயெ பிரேமிச்ச கவிதா, பேரறியாத்த நொம்பரம், அகைந்தவம் போன்றவைகள் அடங்கும்.
கேரள சங்கீதா நாடக அகாதமியின் உதவி செயலாளர், நிர்வாக உறுப்பினர், திருச்சூர் அகில இந்திய வானொலியின் ஆலோசனைக் குழு உறுப்பினர் பதவி போன்றவற்றை இவர் வகித்துள்ளார். கேரள சாகித்ய அகாடமியின் தலைவராகவும் பணியாற்றியுள்ளார்.
இயூசுப் அலி, மலையாள படங்களுக்கு சில பாராட்டப்பட்ட பாடல்களை எழுதிய சிறந்த பாடலாசிரியராகவும் அறியப்படுகிறார். தயாரிப்பாளராக அவரது முதல் படம் சிந்தூரச்செப்பு (1971)என்பதாகும். இதை பிரபல நடிகர் மது இயக்கியுள்ளார். இவரும் இந்தப் படத்தில் நடித்துள்ளார். இந்த படத்தின் திரைக்கதை அனைத்து பாடல் வரிகளை இவர் எழுதியுள்ளார். 1973 ஆம் ஆண்டில் எம்.டி.வாசுதேவன் நாயர் எழுதிய மரம் படத்தின் மூலம் இயக்குநராக அறிமுகமானார். வனதேவதா (1977), நீலதாமரா (1979) ஆகிய படங்களையும் இயக்கியுள்ளார். புகழ்பெற்ற இசைக்கலைஞர் நௌசாத் இசையமைத்த துவனி படத்தில் இடம் பெற்ற பாடல்களை எழுதியுள்ளார். 2000 ஆமாவது ஆண்டில் மலையாள திரைப்படமான மழா (மழை) என்றப் படத்திற்காக எழுதப்பட்ட சமஸ்கிருத பாடலுக்காக தேசிய விருது அவருக்கு வழங்கப்பட்டது.
இவர் 2015 மார்ச் 21 அன்று கொச்சியில் உள்ள அமிர்தா மருத்துவமனையில் தனது 81 வயதில் காலமானார். அவர் நீண்டகால நீரிழிவு நோயாலும், மூச்சுக்குழாய் நிமோனியாவாலும் பாத்திக்கப்பட்டிருந்தார். அவரது குரு கே.பி.நாராயண பிசரோடியின் 11 வது நினைவு நாளுக்கு ஒரு நாள் கழித்து இவரது மரணம் ஏற்பட்டது. இவர் தனது வீட்டிற்கு அருகிலுள்ள பட்டிக்காரா ஜும்மா மசூதியின் புதைகுழியில் அடக்கம் செய்யப்பட்டார். இவருக்கு கதீஜா என்ற மனைவியும் மற்றும் ஐந்து குழந்தைகள் உள்ளனர்.
இலக்கிய விருதுகள்
1985: கேரள சாகித்ய அகாடமி விருது - ஆயிராம் நாவுல்லா மௌனம் 1987: ஓடக்குழல் விருது - கேச்சேரி புழா 1988: ஆசான் சுமாரக கவிதா புரஸ்காரம் - கேச்சேரி புழா 1990: ஆசான் ஸ்மராகா கவிதா புரஸ்காரம் 2012: வள்ளத்தோள் விருது 2012: பாலமணி அம்மா விருது 2013 : கேரள சாகித்ய அகாதடமி சக ஊழியம்
வெளி இணைப்புகள்
பகுப்பு:2015 இறப்புகள் பகுப்பு:கேரள மாநில திரைப்பட விருது வென்றவர்கள் பகுப்பு:திருச்சூர் மாவட்ட நபர்கள் பகுப்பு:மலையாள எழுத்தாளர்கள் பகுப்பு:இந்திய முஸ்லிம்கள் பகுப்பு:1934 பிறப்புகள்
முக்கோணவியல் சார்புகள்
கணிதத்தில், முக்கோணவியல் சார்புகள் (trigonometric functions) என்பவை கோணங்களின் சார்புகள் ஆகும். இவை வட்டச் சார்புகள் (circular functions) எனவும் அழைக்கப்படுகின்றன. இவை ஒரு முக்கோணத்தின் கோணங்களையும் பக்கங்களையும் தொடர்புபடுத்துகின்றன. ஆறு அடிப்படை முக்கோணவியல் சார்புகள் உள்ளன. இவற்றுள் முக்கியமான மூன்று சார்புகள்: Sine, காஸ் என அழைக்கப்படும் Cosine மற்றும் டேன் என அழைக்கப்படும் Tangent. முக்கோணவியல் சார்புகள் ஒரு செங்கோண முக்கோணம் அல்லது ஓரலகு வட்டத்தின் வாயிலாக வரையறுக்கப்படுகின்றன. மேலும் இவற்றை முடிவிலாத் தொடர்களாகவும் வகைக்கெழுச் சமன்பாடுகளின் தீர்வுகளாகவும் விவரிக்கலாம்.
முக்கோணவியல் சார்புகள், முக்கோணங்களின் (பெரும்பாலும் செங்கோண முக்கோணங்கள்) தரப்படாத கோணங்கள் மற்றும் பக்கங்களின் அளவுகளைக் கணக்கிடப் பயன்படுகின்றன. கடல்வழிப்பயண வழிகாட்டல், பொறியியல் மற்றும் இயற்பியலில் இவற்றுக்கு முக்கிய பயன்பாடு உள்ளது. இயற்பியலில் ஒரு வெக்டரை இரு கார்ட்டீசியன் அச்சுத்திசைகளில் பிரிப்பதற்கு இவை பயன்படுகின்றன. ஒலி மற்றும் ஒளி அலைகள், பகலின் நீளம், ஒரு வருடத்தின் சராசரி வெப்ப அளவு போன்ற காலமுறைச் சார்புகளின் தோற்றப்பாடுகளைப் பற்றி அறிந்து கொள்ள சைன் மற்றும் கொசைன் சார்புகள் பயன்படுத்தப்படுகின்றன.
வரையறை-செங்கோண முக்கோணத்தில்
right|250px|செங்கோண முக்கோணம். வடிவொத்த முக்கோணங்களின் ஒத்தபக்கங்களின் விகிதங்கள் சமமாக இருக்கும் என்ற உண்மையிலிருந்து, ஒரு முக்கோணத்தின் பக்க நீளங்களுக்கும் கோண அளவுகளுக்கும் தொடர்பு இருக்கும் என்ற கருத்து அறியப்படுகிறது. இரு செங்கோண முக்கோணங்களில் ஒன்றின் செம்பக்கம் மற்றதன் செம்பக்க நீளத்தைப் போல இருமடங்கு எனில் மற்ற பக்கங்களும் அவ்வாறே அமையும். இந்த பக்க விகிதங்களைத்தான் முக்கோணவியல் சார்புகள் தருகின்றன.
ஒரு செங்கோண முக்கோணத்தின் கோணம் A -ன் முக்கோணவியல் சார்புகளை வரையறுக்க அம்முக்கோணத்தின் பக்கங்களைப் பின்வருமாறு அழைக்கலாம்:
செங்கோணத்திற்கு எதிர்ப்பக்கம். இதன் அளவு h. ஒரு செங்கோண முக்கோணத்தில் செம்பக்கம்தான் மூன்று பக்கங்களிலும் நீளமானது.
நாம் எடுத்துக்கொண்ட கோணம் A -க்கு எதிரில் அமையும் பக்கம். இதன் நீளம் a.
செங்கோணம் மற்றும் நாம் எடுத்துக்கொண்ட கோணம் இரண்டிற்கும் ( A மற்றும் C) பொதுவான பக்கம். இதன் நீளம் b.
thumb|(மேற்புறம்): நான்கு காற்பகுதிகளில் அமையும் θ, π − θ, π + θ மற்றும் 2π − θ கோணங்களுக்கு சைன் சார்பு.(கீழே): சைன் சார்பின் [[சார்பின் வரைபடம்|வரைபடம்.]] யூக்ளிடின் வடிவவியலில், முக்கோணத்தின் அடிப்படைப் பண்பின்படி, ஒரு முக்கோணத்தின் மூன்று உட்கோண அளவுகளின் கூடுதல் 180° (π ரேடியன்). எனவே ஒரு செங்கோண முக்கோணத்தில், செங்கோணமல்லாத மற்ற இரு கோணங்களின் கூடுதல் 90° (π/2 ரேடியன்). இவ்விரு கோணங்களின் அளவுகள் (0°,90°) இடைவெளியில் அமையும். கீழே தரப்பட்டுள்ள வரையறைகள் (0°, -90°) இடைவெளியில் அமையும் கோணங்களுக்கும் பொருந்தும். ஓரலகு வட்டத்தின் வாயிலாக அல்லது குறிப்பிட்ட சமச்சீர்த்தன்மை காரணமாக சார்புகள் காலமுறைச் சார்புகளாக இருக்கும்போது, இந்த வரையறைகளை முழு மெய்க்கோண அளவுகளுக்கும் நீட்டிக்கலாம்.
எடுத்துக்காட்டாக:
படத்தில் sin θ -ன் மதிப்பு, θ, π − θ, π + θ மற்றும் 2π − θ ஆகிய கோணங்களுக்கு, படத்தின் மேற்புறத்தில் ஓரலகு வட்டத்திலும் கீழ்ப்புறம் வரைபடத்திலும் காட்டப்பட்டுள்ளது.
சைன் சார்பின் மதிப்பு நான்கு காற்பகுதிகளிலும் மீண்டும் மீண்டும் ஒரே மதிப்பைக் (குறி நீங்கலாக) கொண்டுள்ளது. சுழற்சிகளின் மூலம் θ -ன் மதிப்பு நீட்டிக்கப்பட்டால், கால அளவு 2π கொண்டு சைன் சார்புக்கு இதே மதிப்புகள் அமையும்.
சைன், கொசைன், டேன்ஜெண்ட்
250px|thumb|right|ஓரலகு வட்டத்தில் சைன், டேன்ஜெண்ட், சீக்கெண்ட் சார்புகளின் வடிவியல் தோற்றம் 250px|thumb|right|ஓரலகு வட்டத்தில் கொசைன், கோடேன்ஜெண்ட், கொசீக்கெண்ட் சார்புகளின் வடிவியல் தோற்றம்
செங்கோண முக்கோணத்தின் ஒரு கோணத்தின் சைன் மதிப்பு, அக்கோணத்தின் எதிர்ப்பக்கம் மற்றும் செம்பக்கத்தின் விகிதமாகும்.சைன் என்ற பெயர் விரிகுடா என்ற பொருளுடைய சைனஸ் (sinus) எனும் இலத்தீன் வார்த்தையிலிருந்து தோன்றியது. ,
ஒரு செங்கோண முக்கோணம் A கோணத்தைக் கொண்டதாய் அமைந்தால் போதும், அம்முக்கோணத்தின் அளவினை இவ்விகிதம் சார்ந்திருப்பதில்லை. ஏனென்றால் அவ்வாறு அமையும் செங்கோண முக்கோணங்கள் எல்லாம் வடிவொத்த முக்கோணங்களாக அமையும்.
செங்கோண முக்கோணத்தின் ஒரு கோணத்தின் கொசைன் மதிப்பு, அக்கோணத்தின் அடுத்துள்ளபக்கம் மற்றும் செம்பக்கத்தின் விகிதமாகும். எடுத்துக்கொள்ளப்படும் கோணத்தின் நிரப்புக்கோணத்தின் சைன் மதிப்பிற்குச் சமமாக அமைவதால் கோசைன்(கோ-சைன்) என்று பெயர்பெற்றுள்ளது. .
செங்கோண முக்கோணத்தின் ஒரு கோணத்தின் டேன்ஜெண்ட் மதிப்பு, அக்கோணத்தின் எதிர்ப்பக்கம் மற்றும் அடுத்துள்ளபக்கத்தின் விகிதமாகும்.
பெயர்க் காரணம்: இம்மதிப்பை ஓரலகு வட்டத்தின் தொடுகோட்டுத்துண்டாகக் குறிக்க முடியும் என்பதால் தொடும் கோடு என்ற பொருள்படும் linea tangens அல்லது தொடுவதற்கு என்ற பொருள்படும் tangere லத்தீன் மொழிச் சொற்களில் இருந்து இப்பெயர்பெற்றது.
தலைகீழிச் சார்புகள்
மீதமுள்ள மூன்று சார்புகளையும் முதல் மூன்று சார்புகளின் தலைகீழிச் சார்புகளாகக் காணலாம்.
csc(A), அல்லது cosec(A) என்பது sin(A) -ன் தலைகீழியாகும்.
sec(A) என்பது cos(A) -ன் தலைகீழியாகும்.
பெயர்க் காரணம்: இவ்விகிதத்தை ஓரலகு வட்டத்தை வெட்டுக் கோட்டின் மூலம் குறிக்கமுடியும் என்பதால், வெட்டுவதற்கு என்ற பொருள்படும் லத்தீன் மொழிச் சொல் secare ஆகும். .
cot(A) என்பது tan(A) -ன் தலைகீழி.
வரையறை- சாய்வு வாயிலாக
செங்கோண முக்கோணங்களின் மூலம் வரையறுப்பது போல ஒரு கிடைமட்டக்கோட்டுடன் தொடர்புடைய ஒரு கோட்டுத்துண்டின் எழுச்சி (rise), ஓட்டம்(run), சாய்வு ஆகியவற்றின் மூலமாகவும் முக்கோணவியல் சார்புகளை வரையறுக்கலாம்.
எடுத்துக்கொள்ளப்பட்ட கோட்டுத்துண்டின் நீளம் 1 அலகு என்க. அக்கோட்டுத்துண்டு ஒரு குறிப்பிட்ட கிடைமட்டக்கோட்டுடன் உருவாக்கும் கோணம் A என்க. இக்கோணத்தின்:
கோட்டுத்துண்டின் நீளம் சாய்வின் மதிப்பை பாதிப்பதில்லை. ஆனால் எழுச்சி மற்றும் ஓட்டத்தின் மதிப்புகள் கோட்டுத்துண்டின் நீளத்தைச் சார்ந்துள்ளன. கோட்டுத்துண்டின் நீளம் 1 அலகாக இல்லையென்றால் குறிப்பிட கோணத்தில் அக்கோட்டுத்துண்டின்
எடுத்துக்காட்டாக:
கோட்டுத்துண்டின் நீளம் 5 அலகுகள் எனில் 7° கோணத்தில் அக்கோட்டுத்துண்டின்:
எழுச்சி = 5 sin(7°)
ஓட்டம் = 5 cos(7°)
வரையறை- ஓரலகு வட்டம் வாயிலாக
right|thumb|300px|ஓரலகு வட்டம் ஆறு முக்கோணவியல் சார்புகளையும் ஓரலகு வட்டத்தைக் கொண்டு வரையறுக்கலாம். ஓரலகு வட்டம் என்பது ஆதிப்புள்ளியை மையமாகவும் ஆரம் 1 அலகும் கொண்ட வட்டமாகும். நடைமுறைக் கணக்கீடுகளுக்கு ஓரலகு வட்டத்தின் மூலமான வரையறை அவ்வளவாகப் பொருந்தாவிடினும், (0, π/2 ) -ல் அமையும் கோணங்களுக்கு மற்றுமல்லாது அனைத்து மெய்யளவு கோணங்களுக்கும் பொருத்தமாக அமையும். மேலும் ஒரே படத்தின் மூலம் அனைத்து முக்கியமான கோணங்களின் முக்கோணவியல் சார்புகளின் மதிப்புகளையும் காண முடிகிறது. பித்தேகோரசு தேற்றத்தின்படி ஓரலகு வட்டத்தின் சமன்பாடு:
படத்தில் வழக்கமாக பயன்படும் கோணங்கள் (ரேடியனில்) தரப்பட்டுள்ளன. கோணங்கள் கடிகாரதிசையில் அளக்கப்பட்டால் எதிர்மமாகவும், கடிகார திசைக்கு எதிராக அளக்கப்பட்டால் நேர்மமாகவும் அமையும்.
ஓரலகு வட்டத்திலிருந்து நேரிடையாக சைன் மற்றும் கோசைன் சார்புகள் மட்டுமே வரையறுக்கப்பட்டுள்ளன. மற்ற நான்கு சார்புகளையும் பின்வருமாறு வரையறுக்கலாம்:
திருமணம் பற்றிய பெரியார் ஈ.வெ.இரா வின் கருத்துக்கள்
பெரியார் ஈ.வெ.இரா திருமணம் குறித்து சமகாலத்து முறைகளுக்கு மாறுபட்ட கருத்துக்களைக் கொண்டிருந்தார். சமூக நீதிக்காகவும் பெண் விடுதலைக்காகவும் பாடுபட்டவர். தமிழ்நாட்டில் சுயமரியாதை திருமணத்தை அறிமுகப்படுத்தியவர்.
முக்கோணவியல் சார்புகள்
வரையறை- ஓரலகு வட்டம் வாயிலாக
right|thumb|300px|θ கோணத்தின் அனைத்து முக்கோணவியல் சார்புகளும் வடிவியல் வரைமுறையில் ஓரலகு வட்டத்தில் காட்டப்பட்டுள்ளன.இப்பொழுது இவை அரிதாகப் பயன்படுத்தப்படுகின்றன. மாறாக ஆறு சார்புகளையும் ஓரலகு வட்டத்தின் மூலம் நேரிடையாக வடிவவியல் முறையில் வரையறுக்கலாம்.
திருமணம் பற்றிய பெரியார் ஈ.வெ.இரா வின் கருத்துக்கள்
பகுத்தறிவுத் திருமணம்
இன்ன அவசியத்திற்கு, இன்ன காரியம் செய்கிறோம் என்று அறிந்து கொள்ளாமலும், அறிய முடியாமலும் இருக்கும்படியான காரியங்களைச் (சடங்குகளை) செய்யாமல் நடத்தும் திருமணம் பகுத்தறிவுத் திருமணம் ஆகும்.
சுதந்திரத் திருமணம்
சுதந்திரத் திருமணம் என்பது மணமக்கள் தாங்களாகவே ஒருவரை ஒருவர் நன்றாக அறிந்து திருப்தி அடைந்து காதலித்து நடத்தும் திருமணம் ஆகும்.
புரட்சித் திருமணம்
புரட்சித் திருமணம் என்பது தாலி கட்டாமல் செய்யும் திருமணம் ஆகும்.
சிக்கனத் திருமணம்
சிக்கனத் திருமணம் என்பது ஆடம்பர காரியங்கள் தவிர்க்கப்பட்டு சுருங்கின செலவில், குறுகிய நேரத்தில் நடத்துவது ஆகும்.
சுயமரியாதைத் திருமணம்
சுயமரியாதைத் திருமணம் என்பது பார்ப்பனரைப் புரோகிதராக வைத்து நடத்தாத திருமணம் ஆகும்.
மேற்கோள்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:பெரியாரியல் பகுப்பு:திருமணம்
முக்கோணவியல் சார்புகள்
தொடர்களின் வடிவில்
300px|thumb|right|ஆதியை மையமாகக் கொண்ட முழு வட்டத்திற்கு, சைன் சார்பு (நீலம்), அதன் டெயிலரின் பல்லுறுப்புக்கோவையால் (படி-7) (பிங்க்) தோராயப்படுத்தப்பட்டுள்ளது.
டெயிலரின் விரிவுக் கோட்பாட்டைப் பயன்படுத்திப் பின்வரும் முற்றொருமைகள், எல்லா மெய்யெண்கள் x -க்கும் உண்மையெனக் காட்டலாம்.
மற்ற முக்கோணவியல் சார்புகளின் விரிவுகளையும் காணமுடியும்.
வெளி இணைப்புகள்
பகுப்பு:முக்கோணவியல் பகுப்பு:முக்கோணவியல் சார்புகள் பகுப்பு:பகுமுறைச் சார்புகள்
நகராக்கம் அடிப்படையில் நாடுகள்
thumb|550px|நகராக்கம் அடிப்படையில் நாடுகள் வீதம். இது ஒரு நகராக்கம் அடிப்படையில் நாடுகள் பற்றிய பட்டியல் ஆகும்.
நாடுகள்
இத்தரவு 2011 ஆம் ஆண்டு தரவிலிருந்து எடுக்கப்பட்டது. குறிப்பு: சீனக் குடியரசு, கொசோவோ போன்ற விவாதத்திற்கிடமான நாடுகள் இப்பட்டியலில் இடம்பெறவில்லை.
உசாத்துணை
பகுப்பு:நாடுகள் தொடர்பான பட்டியல்கள்
புதுக்குடியிருப்பு (முல்லைத்தீவு)
புதுக்குடியிருப்பு (Puthukkudiyirippu) இலங்கையின் வடக்கே, முல்லைத்தீவு மாவட்டத்தில் புதுக்குடியிருப்பு பிரதேச செயலாளர் பிரிவில் அமைந்துள்ள ஒரு நகரம்.
வரலாறு
இங்கு பெரும்பாலான மக்கள் விவசாயிகளாகக் காணப்படுவதுடன் மீனவர்களும் குறிப்பிடத்தக்க விகிதத்தில் உள்ளனர். யாழ்ப்பாண மாவட்டத்தில் இருந்து மக்களின் பெரும் உட்புகுதல் அங்கு இருந்த போது, 1990 வரை. இரண்டு வார்டுகளில் சிறு அரசாங்க வைத்தியசாலை முல்லைத்தீவு மாவட்டத்தில் முக்கிய மருத்துவமனைகளில் ஒன்றாக மாறியது.
முக்கியமாக விவசாய சமூகம் இருப்பது, வீடுகள் கட்டமைப்பு இப்போது மற்றும் 1960 இடையில் பற்றி தனிப்பட்ட இருந்தன. பொதுவாக வீடுகள் நான்கு தொகுதிகள் கொண்டிருந்தது. அரை சுவர்கள் ஒரு முக்கிய லவுஞ்ச், படுக்கையறை, ஒரு சமையலறை மற்றும் நெற்களஞ்சியம் பயன்படுத்தப்பட்டது எந்த ஒரு கதவை ஒரு மூடிய தொகுதி இருந்தது.
இவற்றையும் பார்க்க
பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும் பகுப்பு:இலங்கையின் புவியியல்
சாதாரண சளியும் துத்தநாகமும்
துத்தநாக குறைநிரப்பிகள் (Zinc supplements) என்பவை சளி சிகிச்சைக்கு பொதுவாகப் பயன்படுத்தப்படும் உணவுசேர்க்கைப் பொருட்களின் குழுவகை ஆகும். பெரும்பாலும் துத்தநாக அசிட்டேட்டும் துத்தநாக குளுக்கோனேட்டு லோசெங்கசும் குறை நிரப்பியாகப் பயன்படுத்தப்படுகின்றன. சளிக்கான அறிகுறிகள் தோன்றிய பெரியவர்கள் 24 மணி நேரத்திற்குள் ஒரு நாளைக்கு 75 மி.கி அளவுக்கு மேல் துத்தநாக குறை நிரப்பிகளைப் பயன்படுத்தினால் 1 நாளில் சளி குறைவதாக நிருபிக்கப்பட்டுள்ளது. வாய் வழியாக துத்தநாக குறைநிரப்பிகளை எடுத்துக் கொண்டால் மோசமான சுவை மற்றும் குமட்டல் போன்ற பாதகமான விளைவுகள் தோன்றும். துத்தநாகம் கொண்ட குறைநிரப்பிகளை தெளிப்பான்கள் வழியாக நாசிக்குள் தெளிப்பதன் மூலம் பயன்படுத்த நினைத்தால் டு வாசனை உணர்வை இழக்க நேரிடும். இதன் விளைவாக அமெரிக்க உணவு மற்றும் மருந்து நிர்வாக அமைப்பு துத்தநாக குறைநிரப்பி நுகர்வோருக்கு 2009 ஆம் ஆண்டு சூன் மாதத்தில் துத்தநாகம் பயன்படுத்துவதை நிறுத்துமாறு எச்சரித்தது.
மனிதர்களிடத்தில் சாதாரண சளி தோன்றுவதற்கு பொதுவான ஒரு காரணியாக இருப்பது மனித ரைனோ வைரசு எனப்படும் வைரசு நோய்க்கிருமியாகும். சளிக்கான அறிகுறிகளின் தீவிரத்தன்மையையும் சளியின் கால அளவையும் துத்தநாகம் குறைக்கும். நாசி அழற்சி அல்லது வீக்கத்தை அடக்குதல், நாசி சளிச்சுரப்பியில் ரைனோவைரசை ஏற்கும் பிணைப்புகளை தடுத்தல் மற்றும் ரைனோவைரசு பெருக்கத்தை தடுத்தல் போன்றவை இக்கருதுகோளுக்கான அடிப்படைக் காரணங்களாகும்.
திறன்
துத்தநாக அசிடேட்டு-லொசெஞ்சசு குறைநிரப்பியை உபயோகித்த சாதாரண சளியால் பாதிக்கப்பட்ட 199 நோயாளிகளிடம் 2016 ஆம் ஆண்டு மெட்டா பகுப்பாய்வு எனப்படும் அறிவியல் ஆய்வு முடிவுகளின் அடிப்படையிலான புள்ளிவிவரப் பகுப்பாய்வு மேற்கொள்ளப்பட்டது. இக்குறைநிரப்பியை பயன்படுத்தியவர்களுக்கு சளி 2.7 நாட்கள் குறைவாக இருந்ததை அறிய முடிந்தது. இம்மதிப்பீட்டைப் பெற மூன்று சோதனைகளும் 7 நாள் சராசரி சளி காலமும் ஒப்பிடப்பட்டது. துத்தநாகம் மற்றும் சாதாரண சளி குறித்து மேற்கொள்ளப்பட்ட 2015  ஆம் ஆண்டு புள்ளிவிவரப்  பகுப்பாய்வில் துத்தநாக குறைநிரப்பி பயன்பாட்டால் அடித்தொண்டையில் துத்தநாகத்தின் செறிவு மிகுதியானது என்றாலும் பல்வேறு சுவாச அறிகுறிகளில் எந்த வித்தியாமும் காணப்படவில்லை. தொடர்ந்து அதிக அளவிலான துத்தநாக அசிடேட் லோசன்சசு கொடுக்கப்பட்டு விளைவுகள் அடுத்தடுத்த புள்ளிவிவரப் பகுப்பாய்வுகளுக்கு உட்படுத்தப்பட்டன. அடித்தொண்டை மற்றும் நாசி அறிகுறிகள் கணிசமாக ஏதும் வேறுபடவில்லை என்பது உணரப்பட்டது.
நாசிகளில் சளி வெளியேற்றத்தின் காலம் 34%, மூக்கடைப்பு 37% , தும்மல் 22% , தொண்டை கரகரப்பு 33%, தொண்டைப் புண் 18% , தொண்டை வலி 43%, இருமல் 46% என்ற அளவுகளுக்கு குறைக்கப்பட்டது என்பதை இப்பகுப்பாய்வு முடிவுகள் அளித்தன. தசை வலியின் காலமும் 54% அளவுக்கு குறைந்தது என்றாலும் தலைவலி, காய்ச்சலில் குறிப்பிடத்தக்க மாற்றங்கள் ஏதும் நிகழவில்லை. சாதாரண சளிக்கு துத்தநாகம் உதவும் என்று கூறப்பட்ட 2013 ஆம் ஆண்டின் மதிப்பாய்வை பிரித்தானிய கோக்ரேன் அமைப்பு திரும்பப் பெற்றது.
இடைவினைகள்
சில லோசென்சசு குறைநிரப்பிகளில் சளியின் காலத்தை திறம்பட குறைக்கப் போதுமான துத்தநாகம் இல்லை; அவற்றில் சில துத்தநாகம் வேலை செய்வதைத் தடுக்கும் சிட்ரிக் அமிலம் போன்ற பிணைக்கும் பொருட்களை கொண்டுள்ளன.
மேற்கோள்கள்
பகுப்பு:துத்தநாகம் பகுப்பு:மருத்துவம்
வடவேர் சீனிவாசபெருமான் கோயில்
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சீனிவாசபெருமாள், ஸ்ரீதேவி பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாரப்பநாய்க்கன்பட்டி ஊராட்சி
மாரப்பநாய்க்கன்பட்டி ஊராட்சி (Marappanaickenpatti Gram Panchayat), தமிழ்நாட்டின் நாமக்கல் மாவட்டத்தில் உள்ள நாமக்கல் வட்டாரத்தில் அமைந்துள்ளது. இந்த ஊராட்சி, நாமக்கல் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1124 ஆகும். இவர்களில் பெண்கள் 571 பேரும் ஆண்கள் 553 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வரலாற்றுப் புவியியல் கோட்பாடு
வரலாற்றுப் புவியியல் கோட்பாடு என்பது நாட்டுப்புற இயல் கோட்பாடு களுள் ஒன்றாகும்.கதைகளின் தோற்றம் அவை பரவிய விதம் அதற்குரிய காரணங்கள் ஆகியவற்றை அறிய இக்கோட்பாடு உதவுகின்றது. இதனைக் கோட்பாடு என்பதற்குப் பதில் முறை என்றே குறிப்பிடலாம்.இக்கோட்பாட்டின்படி ஒரு கதை நூற்றுக்கணக்கான மாற்று வடிவங்களில் காணப்படலாம்.அவையனைத்தும் ஒரு காலத்தில் ஒருவனால் கூறிய கதையினின்றும் கிடைத்திருக்கலாம்.அவை தோன்றிய இடத்திலிருந்து பல்வேறு இடங்களுக்குச் சென்றாமையால் மாற்றங்களுக்கு உள்ளாகியிருக்கலாம்.சில கதைகளும் கதைப்பாடல்களும் மொழி எல்லை பண்பாட்டு எல்லையைத் தாண்டிப்பரவி உள்ளதை அறிய முடிகிறது.
பகுப்பு:நாட்டுப்புறவியல்
இரங்கிரி தம்புள்ளை பன்னாட்டு துடுப்பாட்ட அரங்கம்
இரங்கிரி தம்புள்ளை பன்னாட்டு துடுப்பாட்ட அரங்கம் இலங்கையின் வட மத்தியமாகாணத்தில் அமைந்துள்ள ஒரு துடுப்பாட்ட அரங்கமாகும். இவ்வரங்கம் தம்புள்ளைக்கு அருகில் இரங்கிரி தம்புள்ளை கோயிலுக்கு சொந்தமான 60 ஏக்கர் (240,000 m2) நிலத்தில் தம்புள்ளை குளத்தையும் தம்புள்ளை பாறையையும் பார்த்தபடி அமைக்கப்பட்டுள்ளது. இவரங்கில் அண்ணளவாக 16,800 பேருக்கு இருக்கை வசதிகள் உள்ளது. 2000 ஆம் ஆண்டின் மார்ச் மாதம் இவ்வரங்கின் முதலாவது ஒருநாள் பன்னாட்டுத் துடுப்பாட்டப் போட்டி இங்கிலாந்து துடுப்பாட்ட அணிக்கும் இலங்கை துடுப்பாட்ட அணிக்கும் இடையில் நடைபெற்றது. 2003 ஆம் ஆண்டில் பகல் - இரவு ஆட்டங்களுக்காக இவ்வரங்கில் ஒளி வெள்ள விளக்குகள் அமைக்கப்பட்டன.
அரங்கம்
ஆண்டு முழுவதும் ஒருநாள் பன்னாட்டுப் போட்டிகளை மழைத் தடங்கள் இல்லாமல் நடத்தக்கூடிய வகையில் இலங்கையின் உலர் வலயத்தில் ஒரு பன்னாட்டு துடுப்பாட்ட அரங்கம் இலங்கை துடுப்பாட்டத்துக்கு தேவைப்பட்டது. இலங்கை துடுப்பாட்ட கட்டுப்பாட்டு வாரியத்தின் அந்நாள் தலைவர் திலங்க சுமதிபால அவர்களது தலைமையில் கட்டுப்பாட்டு வாரியத்தின் நிதி ஒதுக்கீட்டில் நடைபெற்றது. 167 நாட்களில் இவ்வரங்கம் கட்டிமுடிக்கப்பட்டது. காட்டுமானப் பணிகளின் முடுவில் பன்னாட்டுப் போட்டிகள் நடைபெற்றாலும் பின்னர் நிலத்தின் குத்தகையில் ஏற்பட்ட சிக்கல்கள் காரணமாக 2003 ஆண்டுவரை போட்டிகள் நடைபெறவில்லை.
மேற்கோள்கள்
பகுப்பு:இலங்கைத் துடுப்பாட்ட மைதானங்கள்
அரக்கோணம் (சட்டமன்றத் தொகுதி)
அரக்கோணம் சட்டமன்றத் தொகுதி, இந்தியாவின், தமிழ்நாடு மாநிலத்தில் இராணிப்பேட்டை மாவட்டத்தில் உள்ள ஒரு சட்டமன்றத் தொகுதி ஆகும். இதன் தொகுதி எண் 38. இது அரக்கோணம் மக்களவைத் தொகுதியுள் அடங்குகிறது. உத்திரமேரூர், காஞ்சீபுரம், திருப்பெரும்புதூர், திருத்தணி, சோளிங்கர், செய்யாறு ஆகிய சட்டமன்றத் தொகுதிகள் இதன் எல்லைகளாக அமைந்துள்ளன. இத்தொகுதி ஒரு தனித்தொகுதியாகும். இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.
தொகுதியில் அடங்கியுள்ள பகுதிகள்
வெங்கடேசபுரம்,செம்பேடு, சித்தம்பாடி, இச்சிபுத்தூர், கீழ்வனம், போளுர், உளியம்பாக்கம், கீலாந்தூர், பெருங்களத்தூர், கிருஷ்ணாபுரம், வளர்புரம், மூதூர், வேளுர், கொணலம், அணைப்பாக்கம், முன்வாய், கீழ்பாக்கம், காவனூர், கீழ்குப்பம், வடமாப்பாக்கம், கைனூர், தண்டலம், பெருமாள் ராஜபேட்டை, வேடல், அசமந்தூர், சித்தேரி, ரிதிபுத்தூர், மேல்பாக்கம், அம்மணூர், புளியமங்கலம், அம்பரிஷிபுரம், மோசூர், செய்யூர், நகரிகுப்பம், உறியூர், அணைக்கட்டுபுத்தூர், புதுகேசவரம், அனந்தாபுரம், ஆத்தூர், மாங்காட்டுச்சேரி (கடம்பநல்லூர்), அரிகிலபாடி, பொய்யப்பாக்கம். கீழாந்துரை, மேலாந்துரை, நாகவேடு, ஒச்சாலம், அரும்பாக்கம், சிலமந்தை, மேல்களத்தூர், சிருணமல்லி, இலுப்பைதண்டலம், பரமேள்வரமங்கலம், முருங்கை, சித்தூர், பின்னாவரம், ஆட்டுப்பாக்கம், சயனவரம் (ஜாகீர்), கீழ்வெங்கடாபுரம், பாலூர், மற்றும் கணவதிபுரம் கிராமங்கள்.
அரக்கோணம் (நகராட்சி), பெருமுச்சி (சென்சஸ் டவுன்) மற்றும் தக்கோலம் (பேரூராட்சி).
.
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:இராணிப்பேட்டை மாவட்டம் பகுப்பு:தமிழ்நாடு சட்டமன்றத் தொகுதிகள்
கருஞ்சிவப்பு தினமு
thumb| புகைப்படம் கருஞ்சிவப்பு தினமு ( thicket tinamou அல்லது rufescent tinamou ) என்பது மித வெப்பமண்டல மற்றும் வெப்பமண்டல மத்திய மெக்சிகோவில் உள்ள ஈரப்பதமான காடுகளில் காணப்படும் ஒருவகை தினமு ஆகும்.
வகைபிரித்தல்
அனைத்து தினமோக்களும் டினாமிடே குடும்பத்தைச் சேர்ந்தவை. தினமோக்களால் பறக்க முடியும், என்றாலும் இவை பொதுவாக சிறப்பாக பறக்கும் பறவைகள் அல்ல.
ரெனே-பிரிமிவிர் லெசன் 1842 ஆம் ஆண்டில் எல் சால்வடோர், லா யூனியனில் இருந்து பெற்ற ஒரு மாதிரியிலிருந்து கருஞ்சிவப்பு தினாமோவை இனம் கண்டார்.
துணை இனங்கள்
கருஞ்சிவப்பு தினாமோ பின்வரும் பல கிளையினங்களைக் கொண்டுள்ளது.
சொற்பிறப்பியல்
கிரிப்டுரெல்லஸ் என்பது மூன்று இலத்தீன் அல்லது கிரேக்க வார்த்தைகளிலிருந்து உருவானது. kruptos (κρυπτός) என்றால் மூடப்பட்ட அல்லது மறைக்கப்பட்ட Oura என்றால்  வால் மேலும் ellus மிகக்குறுகியது என்பது பொருள். எனவே, Crypturellus என்றால் மறைந்துள்ள சிறிய வால் என்று பொருள்.
விளக்கம்
கருஞ்சிவப்பு தினமு 27 முதல் 29 செமீ (11-11 அங்குலம்) நீளமும் 440 கிராம் (16 அவுன்ஸ்) எடையும் கொண்டது. இதன் மேல் பகுதி பழுப்பு நிறத்தில் இருக்கும். முதுகு, பிட்டம் மற்றும் இறக்கைகளில் பெரிதும் கம்பியோட்டம் போன்று கருப்பு நிறக் கோடுகள் ஓடும். இதன் கீழ்ப்பகுதி வெளிர் பழுப்பு நிறமாகவும், மார்பகத்தின் மீது இலவங்கப்பட்டை நிறமாகவும், வயிற்றில் சாம்பல் நிறமாகவும் இருக்கும். இதன் தலை பழுப்பு நிறத்திலும் அலகு பழுப்பு நிறத்திலும், கால்கள் சிவப்பு நிறத்துடன் காணப்படும்.
நடத்தை
இந்த இனம் நீராவி எஞ்சின் போல ஒலிக்கும் ‘ஹூ-ஓ’ என்ற ஒரேமாதிரியான குரலைக் கொண்டுள்ளது. கருஞ்சிவப்பு தினமுவை சோடிகளாகவோ, குடும்பங்களாகவோ அல்லது தனித்துப் பறவையாகவோ காணலாம், மேலும் பெரும்பாலான தினமோக்களைப் போலவே, இது பறப்பதை விட நடக்க விரும்புகிறது.
உணவு
பெரும்பாலான தினமுக்களைப் போலவே, இது பழங்கள், விதைகள் மற்றும் முதுகெலும்பிலி விலங்குகளை உண்ணும்.
இனப்பெருக்கம்
thumb| கருஞ்சிவப்பு தினமுவின் முட்டை பெரும்பாலான தினமோக்களைப் போலவே, இவை அதன் கூட்டை தரையில் உயரமான வேர்ப்பகுதிகளில் வைக்கும். இது மூன்று முட்டைகளைக் கொண்டிருக்கும், ஆனால் சிலவசமயம் ஏழு முட்டைகள் வரை இருக்கும். முட்டைகள் பளபளப்பானதாகவும், ஊதா நிறத்திலும் இருக்கும். இந்த இனமும் ஸ்லேட்டி-மார்பக தினமுவும் கலப்பினங்களை உற்பத்தி செய்யும்.
மேற்கோள்கள்
பகுப்பு:பறவைகள்
கம்மம் கோட்டை
கம்மம் கோட்டை இந்தியாவின் தெலங்கானா மாநிலத்தில் உள்ள கம்மம் மாவட்டத்தில் உள்ள கம்மம் நகருக்கு அண்மையில் அமைந்துள்ளது. ஒரு குன்றின்மீது கட்டப்பட்டுள்ள இக்கோட்டை, கம்மம் நகரைப் பார்த்தபடி அமைந்துள்ளது. இது கிபி 950ல் காகதீய வம்சத்தவரால் கட்டப்பட்டது. எனினும் இக்கோட்டையைப் பல்வேறு காலகட்டங்களையும், வம்சங்களையும் சேர்ந்த ஆட்சியாளர்கள் தம் கட்டுப்பாட்டில் வைத்திருந்தனர். 1512ல் இக்கோட்டை குதுப் சாகிகளால் கைப்பற்றப்பட்டது. 17 ஆம் நூற்றாண்டில் ஆசஃப் சாகி ஆட்சியாளர்கள் இதனைக் கைப்பற்றிக்கொண்டனர்.
கருங்கல்லினால் கட்டப்பட்ட இக் கோட்டையின் கட்டிடக்கலைப் பாணி இந்துக் கட்டிடக்கலைப் பாணியினதும், இசுலாமியக் கட்டிடக்கலைப் பாணியினதும் கலவையாக அமைந்துள்ளது ஒரு குறிப்பிடத்தக்க சிறப்பம்சம். இதைக் கட்டுப்பாட்டில் வைத்திருந்த ஆட்சியாளர்களில் பலர் இதில் திருத்த வேலைகளைச் செய்ததே இதற்குக் காரணம். இக்கோட்டையில் காணப்படும் பல பகுதிகள் குதுப் சாகி ஆட்சியாளர்களால் அமைக்கப்பட்டவை.
வரலாறு
10 ஆம் நூற்றாண்டு முதல் 13 ஆம் நூற்றாண்டு வரை தெலுங்குப் பகுதிகளை ஆண்ட காகதீய வம்சத்தினர் கிபி 950 ஆம் ஆண்டில் இக்கோட்டையைக் கட்டத் தொடங்கினர். பின்னர் முசுநுரி நாயக்கர்களும், வெலமா அரசர்களும் ம்லைமீதுள்ள கோட்டையின் கட்டுமானத்தில் ஈடுபட்டிருந்தனர். கிபி 1000ல் கட்டி முடிக்கப்பட்ட போது இக்கோட்டை ரெட்டி வம்சத்தவரின் ஆட்சியின் கீழ் இருந்தது. குதுப் சாகி இராச்சியக் காலத்தில் இது மேலும் மேம்படுத்தப்பட்டது. தற்போது இது ஒரு சுற்றுலா மையமாக உள்ளது.
குறிப்புகள்
பகுப்பு:கம்மம் மாவட்டம் பகுப்பு:தெலங்காணா கோட்டைகள்